Getafes træner  roser AaB forud for UEFA Cup kampen på Aalborg Stadion

- AaB har gjort det fantastisk godt ved at komme så langt og ved at slå et italiensk hold ud. Det har et dansk hold aldrig gjort før, siger Michael Laudrup, der glæder sig over at se et nyt dansk hold gøre sig gældende: - I mange år har det været Brøndby og FCK, der har stået for de internationale resultater, derfor er det dejligt at se en klub som AaB nå så langt, siger Michael Laudrup, der dog ikke er mere imponeret, end at han udnævner sit eget hold til favoritter torsdag aften. Det fortæller P4 Nordjylland. - Vi spiller i den spanske liga, mens AaB spiller i Superligaen. Vi bør være favoritter, siger Michael Laudrup.